CELEX: 32009R1024
Language: sk
Date: 2009-10-29 00:00:00
Title: Nariadenie Komisie (ES) č. 1024/2009 z  29. októbra 2009 o povolení a zamietnutí povolenia určitých zdravotných tvrdení o potravinách, ktoré odkazujú na zníženie rizika ochorenia a na vývoj a zdravie detí (Text s významom pre EHP)

30.10.2009   
            
            
               SK
            
            
               Úradný vestník Európskej únie
            
            
               L 283/22
            
         
      NARIADENIE KOMISIE (ES) č. 1024/2009
   z 29. októbra 2009
   o povolení a zamietnutí povolenia určitých zdravotných tvrdení o potravinách, ktoré odkazujú na zníženie rizika ochorenia a na vývoj a zdravie detí
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1924/2006 z 20. decembra 2006 o výživových a zdravotných tvrdeniach o potravinách (1), a najmä na jeho článok 17 ods. 3,
   keďže:
   
               (1)
            
            
               Podľa nariadenia (ES) č. 1924/2006 sú zdravotné tvrdenia o potravinách zakázané, pokiaľ ich v súlade s uvedeným nariadením nepovolila Komisia a neboli uvedené do zoznamu povolených tvrdení.
            
         
               (2)
            
            
               V nariadení (ES) č. 1924/2006 sa takisto ustanovuje, že prevádzkovatelia potravinárskych podnikov môžu príslušnému vnútroštátnemu orgánu členského štátu predložiť žiadosti o povolenie zdravotných tvrdení. Príslušný vnútroštátny orgán má platné žiadosti zaslať Európskemu úradu pre bezpečnosť potravín (EFSA) (ďalej len „úrad“).
            
         
               (3)
            
            
               Úrad má po prijatí žiadosti o nej bezodkladne informovať ďalšie členské štáty a Komisiu a prijať stanovisko k príslušnému zdravotnému tvrdeniu.
            
         
               (4)
            
            
               Komisia má o povolení zdravotných tvrdení rozhodnúť s prihliadnutím na stanovisko, ktoré prijal úrad.
            
         
               (5)
            
            
               Komisii a členským štátom boli 14. novembra 2008 doručené dve stanoviská úradu k žiadostiam o povolenie zdravotných tvrdení. Komisii a členským štátom bolo 10. decembra 2008 doručených päť stanovísk úradu k žiadostiam o povolenie zdravotných tvrdení. Komisii a členským štátom bolo 19. decembra 2008 doručených deväť stanovísk úradu k žiadostiam o povolenie zdravotných tvrdení. Komisii a členským štátom bolo 15. januára 2009 doručené jedno stanovisko úradu k žiadosti o povolenie zdravotného tvrdenia. Medzičasom bolo v súvislosti s jednou žiadosťou o povolenie zdravotného tvrdenia už vydané rozhodnutie.
            
         
               (6)
            
            
               Jedno stanovisko sa vzťahovalo na žiadosť týkajúcu sa tvrdenia o znížení rizika ochorenia podľa článku 14 ods. 1 písm. a) nariadenia (ES) č. 1924/2006 a pätnásť stanovísk sa vzťahovalo na žiadosti týkajúce sa zdravotných tvrdení odkazujúcich na vývoj a zdravie detí podľa článku 14 ods. 1 písm. b) nariadenia (ES) č. 1924/2006.
            
         
               (7)
            
            
               V nadväznosti na žiadosť spoločností LEAF Int a Leaf Holland a Leaf Suomi Oy predloženú podľa článku 14 ods. 1 písm. a) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov žuvačiek/pastiliek s obsahom xylitolu na riziko vzniku zubného kazu (otázka č. EFSA-Q-2008-321) (2). Tvrdenie navrhované žiadateľom bolo sformulované takto: „Žuvačky/pastilky sladené xylitolom znižujú riziko vzniku zubného kazu.“
            
         
               (8)
            
            
               Úrad na základe predložených údajov dospel k záveru, že medzi konzumáciou žuvačiek sladených 100 % xylitolom a tvrdeným účinkom existuje príčinná súvislosť. Dospel však k záveru, že medzi konzumáciou pastiliek sladených aspoň 56 % xylitolom a tvrdeným účinkom neexistuje príčinná súvislosť. Tvrdenie by sa za predpokladu, že sa upraví jeho znenie, malo pokladať za vyhovujúce požiadavkám nariadenia (ES) č. 1924/2006, a najmä jeho článku 14 ods. 1 písm. a), a malo by sa zahrnúť do zoznamu povolených tvrdení Spoločenstva.
            
         
               (9)
            
            
               V nadväznosti na žiadosť spoločnosti Danone S.A. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov čerstvého syra z mlieka so značným obsahom vápnika, vitamínu D, fosforu a bielkovín na rast kostí (otázka č. EFSA-Q-2008-217) (3). Tvrdenie navrhované žiadateľom bolo sformulované takto: „Čerstvý syr z mlieka obsahuje vápnik, vitamín D, fosfor a bielkoviny, živiny, ktoré prispievajú k zdravému rastu kostí.“
            
         
               (10)
            
            
               Na základe predložených údajov úrad dospel k záveru, že medzi konzumáciou vápnika, vitamínu D, fosforu a bielkovín a tvrdeným účinkom existuje príčinná súvislosť. Za predpokladu, že dôjde k úprave znenia, a vzhľadom na to, že v súvislosti s rovnakým tvrdeným účinkom sú povolené zdravotné tvrdenia pre vápnik, vitamín D a bielkoviny, zdravotné tvrdenie pre fosfor by sa malo pokladať za vyhovujúce požiadavkám nariadenia (ES) č. 1924/2006 a malo by sa zahrnúť do zoznamu povolených tvrdení Spoločenstva.
            
         
               (11)
            
            
               V článku 16 ods. 4 nariadenia (ES) č. 1924/2006 sa ustanovuje, že stanovisko v prospech povolenia určitého zdravotného tvrdenia by malo obsahovať určité údaje. V prílohe I k tomuto nariadeniu by preto mali byť ustanovené tieto údaje, pokiaľ ide o príslušné dve povolené tvrdenia, a mali by prípadne zahŕňať preformulované znenie tvrdenia, osobitné podmienky na použitie tvrdenia a prípadné podmienky alebo obmedzenia používania potraviny a/alebo doplňujúce vyhlásenie alebo varovanie v súlade s pravidlami stanovenými v nariadení (ES) č. 1924/2006 a so stanoviskami úradu.
            
         
               (12)
            
            
               Jedným z cieľov nariadenia (ES) č. 1924/2006 je zabezpečiť, aby boli zdravotné tvrdenia pravdivé, jasné, spoľahlivé a užitočné pre používateľa a aby sa v tejto súvislosti bral ohľad na znenie tvrdenia a jeho prezentáciu; ak je teda tvrdenie sformulované tak, že má pre spotrebiteľa rovnaký význam ako povolené zdravotné tvrdenie uvedené v prílohe I k tomuto nariadeniu, lebo oba preukazujú rovnakú súvislosť medzi kategóriou potravín, potravinou alebo jednou jej zložkou a zdravím, mali by sa na ne vzťahovať rovnaké podmienky použitia uvedené v danej prílohe.
            
         
               (13)
            
            
               V nadväznosti na žiadosť spoločnosti Institute of Biotechnology, Sera and Vaccines Biomed S.A. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku LACTORAL na správnu funkciu tráviaceho ústrojenstva (otázka č. EFSA-Q-2008-269) (4). Tvrdenie navrhované žiadateľom bolo sformulované takto: „LACTORAL pomáha obnoviť správnu funkciu tráviaceho ústrojenstva pri narušení jeho mikroflóry (napríklad v prípade hnačky, po užívaní antibiotík, v prípade črevných porúch spôsobených črevnými patogénmi).“
            
         
               (14)
            
            
               Úrad na základe predložených údajov dospel k záveru, že zložky výrobku LACTORAL nie sú dostatočne vymedzené a že medzi konzumáciou výrobku LACTORAL a tvrdeným účinkom neexistuje príčinná súvislosť. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (15)
            
            
               V nadväznosti na žiadosť spoločnosti Institute of Biotechnology, Sera and Vaccines Biomed S.A. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku LACTORAL na zlepšenie celkovej imunity (otázka č. EFSA-Q-2008-477) (5). Tvrdenie navrhované žiadateľom bolo sformulované takto: „LACTORAL sa odporúča na zlepšenie celkovej imunity, pretože udržiava mikrobiologickú rovnováhu.“
            
         
               (16)
            
            
               Na základe predložených údajov úrad dospel k záveru, že zložky výrobku LACTORAL nie sú dostatočne vymedzené a že medzi konzumáciou výrobku LACTORAL a tvrdeným účinkom neexistuje príčinná súvislosť. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (17)
            
            
               V nadväznosti na žiadosť spoločnosti Institute of Biotechnology, Sera and Vaccines Biomed S.A. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku LACTORAL na vytvorenie prirodzenej črevnej bariéry (otázka č. EFSA-Q-2008-478) (6). Tvrdenie navrhované žiadateľom bolo sformulované takto: „LACTORAL pomáha chrániť tráviaci systém pred črevnými patogénmi vďaka silným antagonistickým vlastnostiam a pomáha vytvárať prirodzenú črevnú bariéru.“
            
         
               (18)
            
            
               Na základe predložených údajov úrad dospel k záveru, že zložky výrobku LACTORAL nie sú dostatočne vymedzené a že medzi konzumáciou výrobku LACTORAL a tvrdeným účinkom neexistuje príčinná súvislosť. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (19)
            
            
               V nadväznosti na žiadosť spoločnosti Institute of Biotechnology, Sera and Vaccines Biomed S.A. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku LACTORAL na udržanie prirodzenej črevnej mikroflóry počas cestovania (otázka č. EFSA-Q-2008-479) (7). Tvrdenie navrhované žiadateľom bolo sformulované takto: „LACTORAL pomáha udržiavať prirodzenú črevnú mikroflóru pri cestovaní, zmene podnebného pásma alebo stravy, najmä v zlých hygienických podmienkach.“
            
         
               (20)
            
            
               Na základe predložených údajov úrad dospel k záveru, že zložky výrobku LACTORAL nie sú dostatočne vymedzené a že medzi konzumáciou výrobku LACTORAL a tvrdeným účinkom neexistuje príčinná súvislosť. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (21)
            
            
               V nadväznosti na žiadosť spoločnosti Institute of Biotechnology, Sera and Vaccines Biomed S.A. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku LACTORAL na živé probiotické baktérie (otázka č. EFSA-Q-2008-480) (8). Tvrdenie navrhované žiadateľom bolo sformulované takto: „LACTORAL obsahuje živé probiotické baktérie s vysokou schopnosťou kolonizovať črevný trakt, ktoré boli izolované zo zdravých prirodzene kŕmených dojčiat.“
            
         
               (22)
            
            
               Na základe predložených údajov úrad dospel k záveru, že zložky výrobku LACTORAL nie sú dostatočne vymedzené a že tvrdený účinok sa nepreukázal. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (23)
            
            
               V nadväznosti na žiadosť spoločnosti Potters Ltd. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku Mumomega® na vývoj centrálnej nervovej sústavy (otázka č. EFSA-Q-2008-328) (9). Tvrdenie navrhované žiadateľom bolo sformulované takto: „Mumomega® poskytuje živiny, ktoré podporujú zdravý vývoj centrálnej nervovej sústavy.“
            
         
               (24)
            
            
               Na základe predložených údajov úrad dospel k záveru, že medzi konzumáciou tejto potraviny a tvrdeným účinkom neexistuje príčinná súvislosť. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (25)
            
            
               V nadväznosti na žiadosť spoločnosti Efamol Ltd. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku Efalex® na koordináciu (otázka č. EFSA-Q-2008-121) (10). Tvrdenie navrhované žiadateľom bolo sformulované takto: „Efalex® môže pomôcť udržať koordináciu.“
            
         
               (26)
            
            
               Na základe predložených údajov úrad dospel k záveru, že medzi konzumáciou výrobku Efalex® a tvrdeným účinkom neexistuje príčinná súvislosť. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (27)
            
            
               V nadväznosti na žiadosť spoločnosti Efamol Ltd. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku Efalex® na koncentráciu (otázka č. EFSA-Q-2008-317) (11). Tvrdenie navrhované žiadateľom bolo sformulované takto: „Efalex® môže pomôcť udržať koncentráciu.“
            
         
               (28)
            
            
               Na základe predložených údajov úrad dospel k záveru, že medzi konzumáciou výrobku Efalex® a tvrdeným účinkom neexistuje príčinná súvislosť. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (29)
            
            
               V nadväznosti na žiadosť spoločnosti Efamol Ltd. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku Efalex® na vývoj a funkciu mozgu (otázka č. EFSA-Q-2008-318) (12). Tvrdenie navrhované žiadateľom bolo sformulované takto: „Efalex® môže pomôcť zachovať a podporiť vývoj a funkciu mozgu.“
            
         
               (30)
            
            
               Na základe predložených údajov úrad dospel k záveru, že medzi konzumáciou výrobku Efalex® a tvrdeným účinkom neexistuje príčinná súvislosť. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (31)
            
            
               V nadväznosti na žiadosť spoločnosti Efamol Ltd. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku Efalex® na schopnosť učiť sa (otázka č. EFSA-Q-2008-319) (13). Tvrdenie navrhované žiadateľom bolo sformulované takto: „Efalex® môže pomôcť zachovať schopnosť učiť sa.“
            
         
               (32)
            
            
               Na základe predložených údajov úrad dospel k záveru, že medzi konzumáciou výrobku Efalex® a tvrdeným účinkom neexistuje príčinná súvislosť. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (33)
            
            
               V nadväznosti na žiadosť spoločnosti Efamol Ltd. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku Efalex® na vývoj a funkciu očí (otázka č. EFSA-Q-2008-320) (14). Tvrdenie navrhované žiadateľom bolo sformulované takto: „Efalex® môže pomôcť zachovať a podporiť vývoj a funkciu očí.“
            
         
               (34)
            
            
               Na základe predložených údajov úrad dospel k záveru, že medzi konzumáciou výrobku Efalex® a tvrdeným účinkom neexistuje príčinná súvislosť. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (35)
            
            
               V nadväznosti na žiadosť spoločnosti Potters Ltd. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku Eye q baby® na vývoj centrálnej nervovej sústavy (otázka č. EFSA-Q-2008-119) (15). Tvrdenie navrhované žiadateľom bolo sformulované takto: „Eye q baby® poskytuje živiny, ktoré podporujú zdravý vývoj centrálnej nervovej sústavy.“
            
         
               (36)
            
            
               Na základe predložených údajov úrad dospel k záveru, že medzi príjmom Eye q baby® a tvrdeným účinkom neexistuje príčinná súvislosť. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (37)
            
            
               V nadväznosti na žiadosť spoločnosti Potters Ltd. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku Eye q baby® na funkcie mozgu (otázka č. EFSA-Q-2008-329) (16). Tvrdenie navrhované žiadateľom bolo sformulované takto: „Eye q baby® poskytuje živiny, ktoré pomáhajú deťom udržať zdravé funkcie mozgu.“
            
         
               (38)
            
            
               Na základe predložených údajov úrad dospel k záveru, že medzi príjmom Eye q baby® a tvrdeným účinkom neexistuje príčinná súvislosť. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (39)
            
            
               V nadväznosti na žiadosť spoločnosti Potters Ltd. predloženú podľa článku 14 ods. 1 písm. b) nariadenia (ES) č. 1924/2006 sa od úradu vyžiadalo stanovisko k zdravotnému tvrdeniu týkajúcemu sa účinkov výrobku Eye q baby® na koncentráciu (otázka č. EFSA-Q-2008-330) (17). Tvrdenie navrhované žiadateľom bolo sformulované takto: „Eye q baby® poskytuje živiny, ktoré pomáhajú deťom udržať stupeň koncentrácie.“
            
         
               (40)
            
            
               Na základe predložených údajov úrad dospel k záveru, že medzi príjmom Eye q baby® a tvrdeným účinkom neexistuje príčinná súvislosť. Zdravotné tvrdenie by sa teda nemalo povoliť, keďže nespĺňa požiadavky nariadenia (ES) č. 1924/2006.
            
         
               (41)
            
            
               Pri ustanovovaní opatrení uvedených v tomto nariadení sa zvážili pripomienky žiadateľov a verejnosti, ktoré boli doručené Komisii podľa článku 16 ods. 6 nariadenia (ES) č. 1924/2006.
            
         
               (42)
            
            
               V súlade s článkom 28 ods. 6 nariadenia (ES) č. 1924/2006 sa zdravotné tvrdenia uvedené v článku 14 ods. 1 písm. b) nariadenia (ES) č. 1924/2006, ktoré nie sú povolené v predkladanom nariadení, môžu naďalej používať počas šiestich mesiacov po prijatí rozhodnutia podľa článku 17 ods. 3 nariadenia (ES) č. 1924/2006. Avšak v prípade žiadostí, ktoré neboli predložené do 19. januára 2008, požiadavka ustanovená v článku 28 ods. 6 písm. b) nie je splnená a prechodné obdobie ustanovené v uvedenom článku sa na ne nevzťahuje. Preto by sa malo ustanoviť prechodné obdobie šiestich mesiacov v záujme toho, aby sa prevádzkovateľom potravinárskych podnikov umožnilo prispôsobiť sa požiadavkám ustanoveným v tomto nariadení.
            
         
               (43)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Zdravotné tvrdenia uvedené v prílohe I k tomuto nariadeniu sa v súlade s podmienkami ustanovenými v uvedenej prílohe môžu uvádzať v súvislosti s potravinami na trhu Spoločenstva.
   Tieto zdravotné tvrdenia sa zahrnú do zoznamu povolených tvrdení podľa článku 14 ods. 1 nariadenia (ES) č. 1924/2006.
   Článok 2
   Zdravotné tvrdenia uvedené v prílohe II k tomuto nariadeniu sa nezaradia do zoznamu povolených tvrdení Spoločenstva podľa článku 14 ods. 1 nariadenia (ES) č. 1924/2006.
   Tieto zdravotné tvrdenia sa však môžu naďalej používať počas šiestich mesiacov od nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. októbra 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 404, 30.12.2006, s. 9.
   
      (2)  The EFSA Journal (2008) 852, 1 – 16.
   
      (3)  The EFSA Journal (2008) 895, 1 – 10.
   
      (4)  The EFSA Journal (2008) 861, 1 – 9.
   
      (5)  The EFSA Journal (2008) 860, 1 – 8.
   
      (6)  The EFSA Journal (2008) 859, 1 – 9.
   
      (7)  The EFSA Journal (2008) 863, 1 – 8.
   
      (8)  The EFSA Journal (2008) 862, 1 – 2.
   
      (9)  The EFSA Journal (2008) 902, 1 – 9.
   
      (10)  The EFSA Journal (2008) 896, 1 – 9.
   
      (11)  The EFSA Journal (2008) 897, 1 – 10.
   
      (12)  The EFSA Journal (2008) 898, 1 – 2.
   
      (13)  The EFSA Journal (2008) 899, 1 – 10.
   
      (14)  The EFSA Journal (2008) 900, 1 – 2.
   
      (15)  The EFSA Journal (2008) 901, 1 – 8.
   
      (16)  The EFSA Journal (2008) 903, 1 – 8.
   
      (17)  The EFSA Journal (2008) 904, 1 – 2.
   
      PRÍLOHA I
      
         POVOLENÉ ZDRAVOTNÉ TVRDENIA
      
      
                  Uplatňovanie – príslušné ustanovenia nariadenia (ES) č. 1924/2006
               
               
                  Žiadateľ – adresa
               
               
                  Živina, látka, potravina alebo kategória potravín
               
               
                  Tvrdenie
               
               
                  Podmienky použitia tvrdenia
               
               
                  Podmienky a/alebo obmedzenia používania potraviny a/alebo doplňujúce informácie alebo varovanie
               
               
                  Referencia stanoviska EFSA
               
            
                  Článok 14 ods. 1 písm. a) – zdravotné tvrdenie o znížení rizika ochorenia
               
               
                  LEAF Int and Leaf Holland, Hoevestein 26, 4903 SC Oosterhout NB, HOLANDSKO, a Leaf Suomi Oy, P.O. Box 25, FI-21381 Aura, FÍNSKO
               
               
                  Žuvačka sladená 100 % xylitolom
               
               
                  Žuvačka sladená 100 % xylitolom preukázateľne zmenšuje zubný povlak. Veľké množstvo zubného povlaku je rizikovým faktorom pri tvorbe zubného kazu u detí.
               
               
                  Informácie pre spotrebiteľa o tom, že priaznivý účinok sa dosiahne konzumáciou 2 g – 3 g žuvačky sladenej 100 % xylitolom najmenej 3-krát denne po jedle.
               
               
                   
               
               
                  Q-2008-321
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  DANONE S.A., C/Buenos Aires, 21, 08029 Barcelona, ŠPANIELSKO
               
               
                  Fosfor
               
               
                  Fosfor je potrebný pre normálny rast a vývoj kostí detí.
               
               
                  Tvrdenie sa môže používať len v prípade potraviny, ktorá je aspoň zdrojom fosforu v zmysle tvrdenia ZDROJ [NÁZOV VITAMÍNU/VITAMÍNOV] A/ALEBO [NÁZOV MINERÁLNEJ LÁTKY/MINERÁLNYCH LÁTOK], ako sa uvádza v prílohe k nariadeniu (ES) č. 1924/2006
               
               
                   
               
               
                  Q-2008-217
               
            
   
      PRÍLOHA II
      
         ZAMIETNUTÉ ZDRAVOTNÉ TVRDENIA
      
      
                  Uplatňovanie – príslušné ustanovenia nariadenia (ES) č. 1924/2006
               
               
                  Živina, látka, potravina alebo kategória potravín
               
               
                  Tvrdenie
               
               
                  Referencia stanoviska EFSA
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  LACTORAL
               
               
                  LACTORAL pomáha obnoviť správnu funkciu tráviaceho ústrojenstva pri narušení jeho mikroflóry (napríklad v prípade hnačky, po užívaní antibiotík, v prípade črevných porúch spôsobených črevnými patogénmi).
               
               
                  EFSA-Q-2008-269
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  LACTORAL
               
               
                  LACTORAL sa odporúča na zlepšenie celkovej imunity, pretože udržiava mikrobiologickú rovnováhu.
               
               
                  EFSA-Q-2008-477
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  LACTORAL
               
               
                  LACTORAL pomáha chrániť tráviaci systém pred črevnými patogénmi vďaka silným antagonistickým vlastnostiam a pomáha vytvárať prirodzenú črevnú bariéru.
               
               
                  EFSA-Q-2008-478
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  LACTORAL
               
               
                  LACTORAL pomáha udržiavať prirodzenú črevnú mikroflóru pri cestovaní, zmene podnebného pásma alebo stravy, najmä v zlých hygienických podmienkach.
               
               
                  EFSA-Q-2008-479
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  LACTORAL
               
               
                  LACTORAL obsahuje živé probiotické baktérie s vysokou schopnosťou kolonizovať črevný trakt, ktoré boli izolované zo zdravých prirodzene kŕmených dojčiat.
               
               
                  EFSA-Q-2008-480
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  Mumomega®
               
               
                  Mumomega® poskytuje živiny, ktoré podporujú zdravý vývoj centrálnej nervovej sústavy.
               
               
                  EFSA-Q-2008-328
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  Efalex®
               
               
                  Efalex® môže pomôcť udržať koordináciu.
               
               
                  EFSA-Q-2008-121
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  Efalex®
               
               
                  Efalex® môže pomôcť udržať koncentráciu.
               
               
                  EFSA-Q-2008-317
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  Efalex®
               
               
                  Efalex® môže pomôcť zachovať a podporiť vývoj a funkciu mozgu.
               
               
                  EFSA-Q-2008-318
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  Efalex®
               
               
                  Efalex® môže pomôcť zachovať schopnosť učiť sa.
               
               
                  EFSA-Q-2008-319
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  Efalex®
               
               
                  Efalex® môže pomôcť zachovať a podporiť vývoj a funkciu očí.
               
               
                  EFSA-Q-2008-320
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  Eye q baby®
               
               
                  Eye q baby® poskytuje živiny, ktoré podporujú zdravý vývoj centrálnej nervovej sústavy.
               
               
                  EFSA-Q-2008-119
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  Eye q baby®
               
               
                  Eye q baby® poskytuje živiny, ktoré pomáhajú deťom udržať zdravé funkcie mozgu.
               
               
                  EFSA-Q-2008-329
               
            
                  Článok 14 ods. 1 písm. b) – zdravotné tvrdenie týkajúce sa vývoja a zdravia detí
               
               
                  Eye q baby®
               
               
                  Eye q baby® poskytuje živiny, ktoré pomáhajú deťom udržať stupeň koncentrácie.
               
               
                  EFSA-Q-2008-330